Ερυθροβλάστης

Οι ερυθροβλάστες είναι πρόγονα κύτταρα των ερυθροκυττάρων (ερυθρών αιμοσφαιρίων). Αποτελούν το ενδιάμεσο στάδιο μεταξύ προερυθροβλαστών και δικτυοερυθροκυττάρων. 
Ορολογία
Μερικές φορές στη βιβλιογραφία οι ερυθροβλάστες απαντώνται με τον όρο νορμοβλάστες. Γενικώς, ως νορμοβλάστες χαρακτηρίζονται οι ερυθροβλάστες οι οποίοι έχουν αναπτυχθεί σωστά. Αντιθέτως, με τον όρο μεγαλοβλάστες περιγράφονται οι αφύσικα μεγάλοι σε μέγεθος ερυθροβλάστες που παρατηρούνται σε ασθενείς με μεγαλοβλαστική αναιμία.

Ανάπτυξη/Διαφοροποίηση
Ανάλογα με το στάδιο ωρίμανσής τους οι ερυθροβλάστες χαρακτηρίζονται ως:

 βασεόφιλοι (πιο ανώριμο στάδιο)
 πολυχρωματικοί ή πολυχρωματόφιλοι (ενδιάμεσο στάδιο)
 ορθοχρωματικοί ή ορθοχρωματόφιλοι (πιο ώριμο στάδιο)

Καθώς ωριμάζουν, οι ερυθροβλάστες γίνονται πιο μικροί σε μέγεθος, ενώ παράλληλα ο πυρήνας τους συμπυκνώνεται και μετατοπίζεται προς τη μια πλευρά του κυττάρου κοντά στην πλασματική μεμβράνη προκειμένου στο στάδιο του ορθοχρωματικού ερυθροβλάστη να απωλέσουν τον πυρήνα τους και να μετατραπούν σε δικτυοερυθροκύτταρα. Τα στάδια της ανάπτυξης των ερυθροβλαστών απεικονίζονται παρακάτω. 

 Σχεδιαστική απεικόνιση  Περιγραφή  Εικόνα μικροσκοπίου
   Image:Proerythroblast.png  Προερυθροβλάστης 
   Image:Basophilic erythroblast.png  Βασεόφιλος ερυθροβλάστης  130px
   Image:Polychromatic erythroblast.png  Πολυχρωματικός (ή πολυχρωματόφιλος) ερυθροβλάστης  130px
   Image:Orthochromatic erythroblast.png  Ορθοχρωματικός (ή ορθοχρωματόφιλος) ερυθροβλάστης  130px

Κατηγορία:Αιμοκύτταρα
Κατηγορία:Καρδιαγγειακό σύστημα

de:Erythropoese#Erythroblast